**Datum:** Rijeka,30. kolovoza 2023.

**Kolegij:** Anatomija

**Voditelj:** izv.prof.dr.sc. MARINA NIKOLIĆ, dr. med.

**Katedra:** Katedra za temeljne medicinske znanosti

**Studij:** Sveučilišni prijediplomski studij Sestrinstvo

**Godina studija:** 1

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |  |  |  |
| --- | --- | --- | --- |
| |  | | --- | | Kolegij **Anatomija** je obvezni kolegij na prvoj godini stručnog studija **SESTRINSTVO** i sastoji se od 30 sati predavanja i 15 sati seminara, ukupno 45 sati (**3 ECTS**). Kolegij se izvodi u predavaonicama Fakulteta za zdravstvene studije. |   **Cilj kolegija** je upoznati studente s osnovnom morfologijom i ustrojstvom pojedinih organa i organskih sustava čovjeka. Tijekom nastave kolegija Anatomije, studentu će usvojena znanja iz makroskopske, a dijelom i mikroskopske građe ljudskog tijela pomoći u razumijevanju patomorfoloških promjena kao i etiopatogeneze raznih bolesti u kliničkoj praksi koji će olakšati razumijevanje predmeta kliničke medicine i stručnih predmeta u primaljstvu.  Student će se tijekom nastave upoznati s osnovnim principima građe našeg tijela te se na taj način osposobiti za razumijevanje osnovnih principa građe pojedinih organa u organskim sustavima. Tijekom izvođenja nastave iz istog predmeta, student će imati priliku razmatrati i diskutirati o različitostima, ali i sličnostima građe pojedinih organa, a sve u smislu poboljšanja shvaćanja osnovnog principa građe organa. Proučavanjem Anatomije studenti će naučiti primjeniti svoja znanja u budućoj kliničkoj praksi.   |  |  | | --- | --- | | Stečeno i usvojeno znanje iz anatomije treba omogućiti studentu bolje razumijevanje fizioloških, patofizioloških i patoloških procesa u organizmu te savladavanje kliničkih predmeta i postupaka sestrinske skrbi. Student će steći znanja iz opće anatomije i znanja o građi organa organskih sustava.  **Sadržaj kolegija je slijedeći:**  1. opća anatomija,  2. opća i specijalna osteologija  3. opća i specijalna sindezmologija  4. opća i specijalna miologija  5. opća i specijalna neurologija  6. opća i specijalna angiologija  7. opća i specijalna splanhnologija  8. koža i specijalna osjetila  Nastava se izvodi u obliku predavanja i vježbi. Predviđeno vrijeme trajanja nastave je ukupno 12 tjedna. Tijekom seminarske nastave nastavnik pokazuje na anatomskim modelima te nadzire aktivno sudjelovanje studenata u radu. Tijekom nastave održat će se 3 test kolokvija, te na kraju nastave pismeni završni ispit. Izvršavanjem svih nastavnih aktivnosti te polaganjem kolokvija i završnog ispita student stječe 3 ECTS boda.  **Korelativnost i korespondentnost predmeta:**  Program kolegija korelira sa programom cjelokupnog studija. Za upis ovog kolegija nije potreban uvjet.  **Pristup učenju i poučavanju u predmetu:**  Od studenta se očekuje kontinuirani rad, odnosno učenje, prije svega uz anatomski atlas, odnosno slike, što mu uvelike olakšava predočavanje izgleda objekta, a potom i bolje zapamćivanje. Podrazumijeva se da je pri opisivanju potrebno upotrebljavati anatomsku nomenklaturu, te se od studenta traže govorne komunikacijske vještine. Tijekom nastave studenti se potiču na aktivno učešće, na grupni i samostalni rad.   |  | | --- | |  | | |

**Popis obvezne ispitne literature:**

|  |
| --- |
| Bajek, Bobinac, Jerković, Malnar, Marić: Sustavna anatomija čovjeka. Digital point tiskara, Rijeka |

**Popis dopunske literature:**

|  |
| --- |
| Frank H. Netter: Atlas of human anatomy. Ciba-Geigy Ltd. Basle, Switzerland |

**Nastavni plan:**

**Popis predavanja (s naslovima i pojašnjenjem):**

|  |  |
| --- | --- |
| |  | | --- | | **P1. Uvod u anatomiju i opće značajke građe ljudskog tijela** (1-3.str)  *Ishodi učenja*: Objasniti glavne ciljeve predmeta. Naglasiti važnost temeljnih znanja iz makroskopske i mikroskopske morfologije organa i organskih sustava čovjeka. Prikazati metode proučavanja građe čovjeka i prema tome različite discipline anatomije (deskriptivna, topografska, klinička i plastična anatomija), orijentaciju tijela i anatomskog položaja tijela, opisati i pokazati položaj tri osnovne orijentacijske ravnine i osi u odnosu na tijelo. Protumačiti anatomsku nomenklaturu. Analizirati i razlikovati stupnjeve u građi ljudskog tijela; stanice, tkiva, organe i organske sustave. Analizirati 10 organskih sustava i razlikovati funkcije svakog pojedinog organskog sustava. Protumačiti bilateralnu simetriju i argumentirati odstupanja od bilateralne simetrije, opisati i pokazati osnovne dijelove tijela: glavu, vrat, trup odnosno prsni koš i trbuh, gornje i donje udove, opisati i pokazati granice među pojedinim dijelovima tijela te opisati osnovne značajke navedenih dijelova tijela u različitim konstitucijskim tipovima.  **P2. Opća osteologija** (7.str)  *Ishodi učenja:* Opisati osnovne značajke mikroskopske i makroskopske građe kosti, analizirati i usporediti oblike kostiju, analizirati duge, kratke i pločaste kosti, opisati osnovne mehanizme razvoja, rasta, pregrađivanja kosti te cijeljenja prijeloma kosti.  **P3. Aksijalni i apendikularni skelet** (36-48.str)  *Ishodi učenja:* Objasniti ulogu koštanog sustava u okviru lokomotornog aparata. Podijeliti koštani sustav na aksijalni i apendikularni dio i objasniti razlike u oblicima kosti koje grade pojedini dio skeleta. Odrediti svaki pojedini skeletni element koštanog sustava koji gradi aksijalni skelet i navesti grupna obilježja. Odrediti svaki pojedini skeletni element koji gradi apendikularni skelet i odrediti zajednička obilježja kosti apendikularnog skeleta.  **P4. Opća sindezmologija** (49.str)  *Ishodi učenja:* Protumačiti osnovne vrste spojeva među kostima, sinartroze i diartroze. Opisati tri vrste sinartroza; sindezmoze, sinhondroze i sinostoze te funkcionalni značaj pojedinog tipa veze. Opisati tri obavezna dijela zgloba. Analizirati vrste zglobova po obliku i kretnjama, opisati oblike zglobnih tijela kuglastog, elipsoidnog, valjkastog, kutnog i sedlastog zgloba. |   **P5. Zglobovi ekstremiteta** (58-69.str)  *Ishodi učenja*: Morfološki opisati osnovne djelove i funkcionalne značajke sljedećih zglobova: art. humeri, art. cubiti, art. coxae, art. genus.  **P6. Zglobovi kralježnice, prsnog koša i glave** (55-58.str)  *Ishodi učenja*: Morfološki opisati osnovne djelove i funkcionalne značajke zglobova trupa i glave.  **P7. Opća miologija** (71.str)  *Ishodi učenja*: Opisati mikroskopsku i makroskopsku građu i dijelove skeletnog mišića. Protumačiti oblike skeletnih mišića i funkciju mišića. Opisati podjelu mišića po mišićnim skupinama (glava, vrat, trup, ekstremiteti) i položaju u odnosu na zglob u kojemu izvode pokrete. Analizirati izometričku, izotoničku kontrakciju i tonus mišića.  **P8. Mišići trupa** (74-85.str)  *Ishodi učenja*: Analizirati mišiće glave (mimični i žvačni mišići), mišiće vrata (suprahioidni i infrahioidni, skalenski, površni i prevertebralni mišići), mišiće leđa (autohtoni mišići leđa), prsnog koša i trbuha. Protumačiti najveće i najznačajnije mišiće po skupinama.  **P9. Mišići ekstremiteta** (85-93.str)  *Ishodi učenja*: Analizirati mišiće gornjeg i donjeg ekstremiteta. Protumačiti najveće i najznačajnije mišiće po skupinama.  **P10. Angiologija** (95-96.str)  *Ishodi učenja*: Opisati i protumačiti vrste krvnih žila, opisati građu stjenke krvnih žila, opisati krvni optok. Opisati mali i veliki optok krvi, protumačiti i razlikovati njihovu funkciju.  **P11. Srce** (97-104.str)  *Ishodi učenja*: Opisati vanjski oblik srca i njegovu orjentaciju. Analizirati građu srčane stjenke, opisati slojeve srčane stjenke; endokard, miokard i epikard, opisati oblik i osobitosti 4 šupljine srca; desnog i lijevog atrija te desnog i lijevog ventrikula. Opisati 4 srčana ušća, analizirati ventile srčanih ušća, protumačiti provodnu srčanu muskulaturu i objasniti njenu građu i funkciju, opisati irigaciju (aa. i vv. coronariae) i inervaciju srca (plexus cardiacus), analizirati topografske odnose srca.  **P12. Arterijski, venski i limfatični sustav** (104-120.str)  *Ishodi učenja*: Opisati izlazište, put te kolateralno i terminalno grananje aorte (aorta ascendens, arcus aortae, aorta descendens), razlikovati parijetalne i visceralne grane aorte. Opisati izlazište put i grananje potključne arterije, opisati područje irigacije navedene arterije. Protumačiti razlike u topografskim odnosima desne i lijeve a. subclaviae. Opisati put i grananje arterije carotis communis, te područje irigacije navedene arterije. Protumačiti razlike u topografskim odnosima desne i lijeve a. carotis communis. Opisati put i grananje arterije femoralis, područje irigacije navedene arterije. Opisati put i grananje arterije axillaris, te područje irigacije navedene arterije. Opisati v. cavu superior, v. cavu inferior i v. portae, te njihove korijene i glavne pritoke. Analizirati limfne žile i limfne čvorove, opisati oblik, građu i smještaj slezene. Opisati ductus thoracicus.  **P13. Opća splanhnologija** (121-124.str)  *Ishodi učenja*: Identificirati splanhnologiju kao anatomsku disciplinu, analizirati razliku u građi i obliku šupljih i parenhimatoznih organa, protumačiti i opisati serozne opne (pleura, pericardium, peritoneum). Analizirati odnos građe i funkcije šupljih organa. Opisati pojmove peristaltika i peristola.  **P14. Dišni sustav** (147-155.str)  *Ishodi učenja*: Opisati oblik i građu organa dišnog sustava: nosna šupljina, paranazalni sinusi, grkljan, dušnik i dušnice, pluća s posebnim osvrtom na njihove međusobne komunikacije. Opisati pleuru, pleuralni prostor i argumentirati značaj pleure za mehaniku disanja.  **P15. Pluća i mehanika disanja** (155-160.str)  *Ishodi učenja*: Opisati oblik i građu plućnog parenhima s osvrtom na značajke važne za mehaniku disanja. Analizirati karakteristike koštanog toraksa te zglobove rebara s kralješcima, opisati mehaniku pokretanja zglobova te rezultate u smislu povećanja volumena prsne šupljine. Navesti glavne mišiće koje sudjeluju u disanju te pomoćnu respiratornu muskulaturu.  **P16. Probavni sustav** (129-140.str)  *Ishodi učenja*: Opisati oblik i građu organa probavnog sustava: usna šupljina, ždrijelo, jednjak, želudac, dijelovi tankog crijeva – dvanaesnik, tašto i vito crijevo, i dijelovi debelog crijeva – slijepo crijevo i crvuljak, sito crijevo i završno ravno debelo crijevo.  **P17. Žlijezde priključene probavi, portalni optok** (142-145.str)  *Ishodi učenja*: Opisati probavne žlijezde – slinovnice, jetra, gušterača. Opisati portalni optok krvi kroz jetru.  **P18. Bubrezi i izvodni mokraćni kanali** (161-169.str)  *Ishodi učenja*: Opisati oblik i građu bubrega te analizirati položaj u retroperitonealnom prostoru. Raščlaniti dijelove i položaj nefrona kao osnovne morfološke i funkcionalne jedinice bubrega. Opisati krvne žile i optok krvi kroz bubrege. Opisati oblik i građu organa izvodnog mokraćnog sustava: mokraćovod, mokraćni mjehur, ženska i muška mokraćna cijev. Opisati topografske odnose organa mokraćnog sustava.  **P19. Spolni sustav muškarca** (169-173.str)  *Ishodi učenja*: Analizirati unutrašnje i vanjske organe muškog spolnog sustava, opisati testis, epididimis, ductus deferens, vesiculae seminales, prostatu i opisati njihov međusoban odnos. Opisati vanjski genital muškaraca.  **P20. Spolni sustav žene** (173-178.str)  *Ishodi učenja*: Analizirati unutrašnje i vanjske organe ženskog spolnog sustava. Opisati jajnik, jajovod, maternicu i rodnicu, razlikovati navedene organe i opisati njihov međusoban odnos. Opisati dijelove vanjskog genitala žene.  **P21. Endokrini sustav** (179-184.str)  *Ishodi učenja*: Protumačiti žlijezde sa unutrašnjim izlučivanjem i opisati oblik, građu i endokrinu funkciju hipofize, štitne žlijezde, nadbubrežne žlijezde, gušterače, jajnika i sjemenika.  **P22. Topografska anatomija prsne šupljine**  *Ishodi učenja*: Analizirati stjenke u omeđenju prsne šupljine. Razlučiti odnos stijenke prsne šupljine i serozne membrane pleure. Podijeliti prsnu šupljinu u medijastinalni prostor (stražnji i prednji) i desni i lijevi dio prsne šupljine s plućima i poplućnicom. Opisati raspored i međusobne odnose organa i krvnih žila prsne šupljine.  **P23. Topografska anatomija trbušne šupljine**  *Ishodi učenja*: Opisati topografske odnose probavnih organa u trbušnoj šupljini i protumačiti normalan položaj organa. Razlikovati listove peritonealne serozne opne, s obzirom na peritoneum, argumentirati podjelu trbušne šupljine na peritonealnu šupljinu i ekstraperitonealne prostore.  **P24. Topografska anatomija zdjelične šupljine**  *Ishodi učenja*: Opisati odnos organa zdjelične šupljine kod muškarca i kod žene s posebni osvrtom na izravne i neizravne topografske odnose.  **P25. Uvod u živčani sustav, živčano tkivo** (185-189.str)  *Ishodi učenja*: Opisati građu živčanog tkiva i živčane stanice, razlikovati vrste potpornih živčanih stanica i objasniti njihovu ulogu u živčanom tkivu. Analizirati i usporediti anatomsku i fiziološku podjelu živčanog sustava. Raščlaniti organe središnjeg živčanog sustava. Opisati refleksni luk. Analizirati funkcionalni značaj refleksnih lukova u organizaciji živčanog sustava. Opisati položaj tijela i vlakana aferentnih, eferentnih neurona i interneurona refleksnih lukova kralježnične moždine. Razlikovati refleksne lukove u cerebrospinalnom sustavu, parasimpatičkom i simpatičkom dijelu autonomnog živčanog sustava.  **P26. Središnji živčani sustav** (189-203.str)  *Ishodi učenja*: Opisati mozak (encephalon) i djelove mozga (cerebrum, cerebellum, truncus encephali). Opisati površine, brazde i vijuge velikog mozga. Opisati unutrašnju građu velikog mozga, protumačiti plašt (pallium), duboke sive (bazalni gangliji) i bijele mase velikog mozga. Analizirati položaj, djelove i omeđenja bočne komore. Opisati mali mozak, površine, brazde i vijuge malog mozga. Protumačiti unutrašnju građu (cortex cerebelli, corpus medullare, duboke sive mase malog mozga). Opisati moždano deblo, položaj i granice među djelovima moždanog debla (medulla oblongata, pons, mesencephalon), opisati vanjske površine djelova moždanog debla. Opisati unutrašnju građu moždanog debla (duboke sive mase). Analizirati položaj i omeđenja treće i četvrte komore. Opisati kralježničnu moždinu, opisati vanjski oblik i ovojnice, protumačiti unutrašnju građu kralježnične moždine.  **P27. Periferni živčani sustav** (211-217.str)  *Ishodi učenja*: Protumačiti putove živčanog sustava, razlikovati projekcijske, komisurne i asocijativne putove, razlikovati organe perifernog živčanog sustava, moždane i moždinske živce, ganglije. Opisati vrste vlakana, analizirati područje inervacije i grananje moždanih živaca (nn. olfactorii, n. opticus, n. oculomotorius, n. trochlearis, n. trigeminus, n. abducens, n. facialis, n. statoacusticus, n. glossopharyngeus, n. vagus, n. accessorius, n. hypoglossus). Opisati vrste vlakana, izlazište, grananje i područje inervacije moždinskih živaca (nn. spinales), živčane spletove, opisati položaj, grane i područje inervacije 4 periferna spleta; plexus cervicalis, brachialis, lumbalis et sacralis. Analizirati autonomni živčani sustav te anatomsku i funkcionalnu razliku između pars parasympathica i pars sympathica.  **P28. Oko** (221-225.str)  *Ishodi učenja*: Analizirati sustav osjetnih organa, opisati oblik i unutrašnju građu očne jabučice. Objasniti potpornu funkciju pomoćnih organa očne jabučice (vjeđe, vanjski mišići oka, suzni aparat).  **P29. Uho** (226-231.str)  *Ishodi učenja*: Opisati oblik i unutrašnju građu vanjskog, srednjeg i unutrašnjeg uha.  **P30.Koža i dojka** (231-233.str)  *Ishodi učenja*: Opisati značajke kože i kožnih derivata (kožne žlijezde, dlake, nokti) s posebnim osvrtom na dojku odnosno mliječnu žlijezdu. |

# Popis seminara s pojašnjenjem:

|  |
| --- |
| **S1.** **Lokomotorni sustav**  *Ishodi učenja*: Na anatomskim preparatima opisati dijelove tipičnih vratnih, prsnih i slabinskih kralježaka, križnu i trtičnu kost. Pokazati osnovne karakteristike kralježnice u cjelini, analizirati 4 zavoja kralježnice, lordozu i kifozu. Prepoznati dijelove rebara, usporediti i razlikovati gornju, srednju i donju skupinu rebara. Opisati prsnu kost. Opisati lubanju u cjelini, analizirati opće značajke lubanjskih kostiju, razlikovati lubanjske kosti koje izgrađuju cerebralni dio lubanje od kostiju koje izgrađuju visceralni dio lubanje. Opisati i na anatomskim preparatima pokazati osnovne dijelove kostiju gornjeg uda (scapula, humerus, ulna, radius, karpalne, metakarpalne i kosti prstiju) te kosti donjeg uda (zdjelična kost, femur, tibia, fibula, tarzalne i metatarzalne te kosti prstiju). Orijentirati navedene kosti. Pokazati kosti glave u cjelini lubanje. Na anatomskim modelima opisati oblik i pokazati tri obavezna dijela sljedećih zglobova: art. humeri, art. cubiti, art.radiocarpalis, art. coxae, art. genus i art. talocruralis. Demonstrirati osnovne kretnje u zglobovima; fleksiju, ekstenziju, rotaciju, abdukciju, adukciju i cirkumdukciju. Pokazati kretnje koje su moguće u opisanim zglobovima. Analizirati tipove spojeva među kralješcima, spojeve prsnog dijela kralježnice sa rebrima i prsnom kosti te opisati koštani toraks kao cjelinu. Pokazati spojeve među lubanjskim kostima i opisati njihovo funkcionalno značenje. Prodiskutirati položaj, vrstu i zadaće pojedinih mišića u ljudskom tijelu.  **S2**. **Srce i velike krvne žile**  *Ishodi učenja*: Na anatomskom modelu pokazati i opisati vanjski oblik srca i položaj in situ u prsnoj šupljini. Na modelu srca demonstrirati šupljine pretklijetki i klijetki i 4 ušća sa srčanim ventilima. Pokazati koronarne krvne žile te perikard. Razlučiti krvne žile coronae cordis. Pokazati aortu i njene terminalne i kolateralne grane, parijetalne i visceralne. Demonstrirati glavne žile gornjeg i donjeg ekstremiteta s posebnim osvrtom na potkožne vene. Prikazati gornju i donju šuplju venu te njihove pritoke.  **S3.**  **Pluća i dišni putovi**  *Ishodi učenja*: Na anatomskim modelima pokazati i opisati vanjski oblik desnog i lijevog pluća, pokazati hilus pulmonis i krvne žile i bronhe na ulazu u plućni parenhim. Na anatomskom modelu demonstrirati stijenke i šupljinu dušnika, grkljana, ždrijela i nosne šupljine.  **S4**. **Probavni sustav**  *Ishodi učenja*: Na izoliranim anatomskim modelima pokazati i opisati oblik i građu dijelova probavnog sustava kroz regije u kojima se nalaze redom kako slijede: usna šupljina, ždrijelo, jednjak, želudac, dvanaesnik, tašto i vito crijevo, slijepo crijevo s crvuljkom, debelo crijevo. Pokazati i opisati stjenke trbušne šupljine. Prikazati i analizirati peritonealnu seroznu membranu. Raščlaniti trbušnu šupljinu na peritonealni i ekstraperitonealne prostore. Pokazati sadržaj svakog od prostora, prikazati položaj organa i međusobne odnose pojedinih organa u peritonealnom prostoru.  **S5**. **Uropoetski sustav**  *Ishodi učenja*: Na anatomskom modelu pokazati i opisati bubreg, ureter, mokraćni mjehur. Analizirati položaj i međusobne odnose pojedinih organa u retroperitonealnom prostoru.  **S6**. **Ženski i muški spolni sustav**  *Ishodi učenja*: Na anatomskom modelu pokazati i opisati oblik i građu unutrašnjih i vanjskih spolnih organa žene i muškarca.  **S7**. **Žlijezde s unitrašnjim izlučivanjem**  *Ishodi učenja*: Analizirati i na anatomskim modelima prikazati žlijezde s unutrašnjim izlučivanjem.  **S8**. **Centralni i periferni živčani sustav**  *Ishodi učenja*: Na anatomskim modelima prikazati organe i strukture centralnog živčanog sustava te objasniti principe djelovanja organa centralnog i perifernog živčanog sustava. |

# Popis vježbi s pojašnjenjem:

|  |
| --- |
| Unesite tražene podatke |

**Obveze studenata:**

|  |
| --- |
| Studenti su obvezni redovito pohađati i aktivno sudjelovati u svim oblicima nastave. Obavezno je pristupanje kolokvijima i na taj način sakupljanje ocjenskih bodova. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **I.** **Ocjenjivanje i vrednovanje rada studenata tijekom nastave**  Ocjenjivanje studenata provodi se prema Pravilniku o studijima Sveučilišta u Rijeci.  Rad studenta na predmetu vrednuje se i ocjenjuje tijekom nastave i na završnom ispitu.  Ukupan postotak uspješnosti studenta tijekom nastave čini do 50% ocjene, a na završnom ispitu do 50% ocjene.  Tijekom nastave održat će se 3 pismene provjere znanja (kolokvij). Svaki test sadrži 60 tvrdnji i odgovara se po principu određivanja da li je tvrdnja točna ili netočna. Svaki test se ocjenjuje prema raspodjeli bodova prikazanih u dolje navedenoj tablici za raspodjelu bodova na pismenoj provjeri znanja (kolokviju).  Ukoliko student nije na kolokvijima skupio dovoljan broj bodova za pristupanje završnom ispitu ili nije zadovoljan brojem skupljenih bodova, moći će jedan put popravljati svoje bodove i to u terminima ispitnih rokova. Ako se student odluči za ponovno polaganje kolokvija rezultat prvog izlaska na kolokvij se poništava i pribrajaju mu se novostečeni bodovi.   |  |  |  |  |  | | --- | --- | --- | --- | --- | | **RASPODJELA BODOVA NA PISMENOJ PROVJERI ZNANJA (KOLOKVIJU)** | | | | | |  | postotak točnih odgovora | bodovi | min | max | | KOLOKVIJ 1 Lokomotorni aparat | 90 - 100 %  80 - 90 %  65 - 80 %  50 - 65 %  < 50 % | 15  13  10  7,5  0 | 7,5 | 15 | | KOLOKVIJ 2  Srce i cirkulacija,  probavni sustav, respiratorni sustav, urogenitalni aparat | 90 - 100 %  80 - 90 %  65 - 80 %  50 - 65 %  < 50 % | 20  16  13  10  0 | 10 | 20 | | KOLOKVIJ 3  Neuroanatomija | 90 - 100 %  80 - 90 %  65 - 80 %  50 - 65 %  < 50 % | 15  13  10  7,5  0 | 7,5 | 15 |   **II. Uvjet pristupanju završnom ispitu**  Pravo pristupa završnom ispitu ima:  1. Student koji je redovno pohađao nastavu i nema veći broj opravdanih izostanaka od dozvoljenog prema Pravilniku o studiju.  2. Student koji je tijekom nastave sakupio najmanje 25 od mogućih 50 bodova.  Student koji tijekom nastave i popravaka kolokvija nije sakupio minimalnih 25 bodova ne može pristupiti završnom ispitu te će slijedeće akademske godine iznova upisati kolegij.  **III. Ocjenjivanje na završnom ispitu**  Završni ispit je pismeni ispit od 60 pitanja i rješava se zaokruživanjem jednog točnog odgovora od 5 ponuđenih odgovora. Ukoliko je student riješio točno manje od 50% pismenog testa smatrat će se da nije zadovoljio te je pao završni ispit. Student koji je riješio točno više od 50% pismenog testa položio je završni ispit te će dobit ocjenu i bodove za završni ispit kako je prikazano u tablici za raspodjelu ocjena i bodova na završnom ispitu.   |  |  |  | | --- | --- | --- | | **RASPODJELA OCJENA I BODOVA NA ZAVRŠNOM ISPITU** | | | | Postotak točnih odgovora | Ocjena | Broj bodova | | 87,50 – 100,00 % | IZVRSTAN (5) | 50 | | 75,00 – 87,49 % | VRLO DOBAR (4) | 41 | | 62,50 – 74,99 % | DOBAR (3) | 33 | | 50,00 – 62,49 % | DOVOLJAN (2) | 25 | | < 50,00 % | NEDOVOLJAN (1) | 0 |   **Završna ocjena** se temelji na zbroju ostvarenih bodova na nastavi i na završnom ispitu i ocjenjuje se konačnom ocjenom iz kolegija koja se formira na temelju ostvarenih bodova na nastavi i na završnom ispitu, a prema Pravilniku o studijima Sveučilišta u Rijeci.  90 do 100%-izvrstan (5) A  75 do 89,9% - vrlo dobar (4) B  60 do 74,9% - dobar (3) C  50 do 59,9% - dovoljan (2)D  0 do 49,9% - nedovoljan (1) F |

**Mogućnost izvođenja nastave na stranom jeziku:**

|  |
| --- |
| Unesite tražene podatke |

**Ostale napomene (vezane uz kolegij) važne za studente:**

|  |
| --- |
| Unesite tražene podatke |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 2.10.2023. | P1,P2,P3  10,00-13,00  Z3 |  |  | Izv. prof. Marina Nikolić, dr. med. |
| 9.10.2023. | P4,P5,P6  10,00-13,00  Z3 |  |  | Izv. prof. Marina Nikolić, dr. med. |
| 16.10.2023. | P7,P8,P9  10,00-13,00  Z3 |  |  | Izv. prof. Marina Nikolić, dr. med. |
| 23.10.2023. | P10,P11,P12  8,00-11,00  Z3 |  |  | Izv. prof. Marina Nikolić, dr. med. |
| 30.10.2023. |  | S1,S2  8,00-11,00  Z3 |  | Izv. prof. Marina Nikolić, dr. med. |
| 6.11.2023. |  | S3,S4  8,00-11,00  Z3 |  | Izv. prof. Marina Nikolić, dr. med. |
| 7.11.2023. | P13,P14,P15  14,00-16,00  Z3 |  |  | Izv. prof. Marina Nikolić, dr. med. |
| 8.11.2023. |  | S5,S6  8,00-10,00  Z3 |  | Izv. prof. Marina Nikolić, dr. med. |
| 13.11.2023. |  | S7  8,00-10,00  Z3 |  | Izv. prof. Marina Nikolić, dr. med. |
| 14.11.2023. | P16,P17,P18  14,00-17,00  Z3 |  |  | Izv. prof. Marina Nikolić, dr. med. |
| 15.11.2023. |  | S7,S8  8,00-11,00  Z3 |  | Izv. prof. Marina Nikolić, dr. med. |
| 20.11.2023. | P19,P20  8,00-10,00  Z3 |  |  | Izv. prof. Marina Nikolić, dr. med. |
| 22.11.2023. | P21,P22  8,00-11,00  Z3 |  |  | Izv. prof. Marina Nikolić, dr. med. |
| 27.11.2023. | P23,P24  8,00-10,00  Z3 |  |  | Izv. prof. Marina Nikolić, dr. med. |
| 4.12.2023. | P25,P26  8,00-10,00  Z3 |  |  | Izv. prof. Marina Nikolić, dr. med. |
| 11.12.2023. | P27,P28  8,00-10,00  Z3 |  |  | Izv. prof. Marina Nikolić, dr. med. |
| 18.12.2023. | P29,P30  8,00-10,00  Z3 |  |  | Izv. prof. Marina Nikolić, dr. med. |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Uvod u anatomiju i opće značajke građe ljudskog tijela | 1 | Z3 |
| P2 | |  | | --- | | Opća osteologija | | 1 | Z3 |
| P3 | Aksijalni i apendikularni skelet | 1 | Z3 |
| P4 | Opća sindezmologija | 1 | Z3 |
| P5 | Zglobovi ekstremiteta | 1 | Z3 |
| P6 | Zglobovi kralježnice, prsnog koša i glave | 1 | Z3 |
| P7 | Opća miologija | 1 | Z3 |
| P8 | Mišići trupa | 1 | Z3 |
| P9 | Mišići ekstremiteta | 1 | Z3 |
| P10 | Angiologija | 1 | Z3 |
| P11 | Srce | 1 | Z3 |
| P12 | Arterijski, venski i limfatični sustav | 1 | Z3 |
| P13 | Opća splanhnologija | 1 | Z3 |
| P14 | Dišni sustav | 1 | Z3 |
| P15 | Pluća i mehanika disanja | 1 | Z3 |
| P16 | Probavni sustav | 1 | Z3 |
| P17 | Žlijezde priključene probavi, portalni optok | 1 | Z3 |
| P18 | Bubrezi i izvodni mokraćni kanali | 1 | Z3 |
| P19 | Spolni sustav muškarca | 1 | Z3 |
| P20 | Spolni sustav žene | 1 | Z3 |
| P21 | Endokrini sustav | 1 | Z3 |
| P22 | Topografska anatomija prsne šupljine | 1 | Z3 |
| P23 | Topografska anatomija trbušne šupljine | 1 | Z3 |
| P24 | Topografska anatomija zdjelične šupljine | 1 | Z3 |
| P25 | Uvod u živčani sustav, živčano tkivo | 1 | Z3 |
| P26 | Središnji živčani sustav | 1 | Z3 |
| P27 | Periferni živčani sustav | 1 | Z3 |
| P28 | Oko | 1 | Z3 |
| P29 | Uho | 1 | Z3 |
| P30 | Koža i dojka | 1 | Z5 |
|  | **Ukupan broj sati predavanja** | 30 |  |

|  |  |  |  |
| --- | --- | --- | --- |
| **S** | **SEMINARI (tema seminara)** | **Broj sati nastave** | **Mjesto održavanja** |
| S1 | Lokomotorni sustav | 1 | Z3 |
| S2 | Srce i velike krvne žile | 2 | Z3 |
| S3 | Pluća i dišni putovi | 2 | Z3 |
| S4 | Probavni sustav | 2 | Z3 |
| S5 | Uropoetski sustav | 2 | Z3 |
| S6 | Ženski i muški spolni sustav | 2 | Z3 |
| S7 | Žlijezde s unutrašnjim izlučivanjem | 2 | Z3 |
| S8 | Centralni i periferni živčani sustav | 2 | Z3 |
|  | **Ukupan broj sati seminara** | 15 |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  | **Ukupan broj sati vježbi** |  |  |

|  |  |
| --- | --- |
|  | **ISPITNI TERMINI (završni ispit)** |
| 1. | 10. 01. 2024. |
| 2. | 05. 02. 2024. |
| 3. | 19. 02. 2024. |
| 4. | 21. 06. 2024. |